Source: http://docplayer.fi/2505295-Jsn-2010-vuosikertomus.html
Timestamp: 2018-06-17 22:38:26+00:00
Document Index: 8102060

Matched Legal Cases: ['kko ', 'kko ', 'kko ', 'kko ', 'kko ', 'kko ']

jsn 2010 vuosikertomus - PDF
Download "jsn 2010 vuosikertomus"
1 jsn vuosikertomus 2010
2 JULKISEN SANAN NEUVOSTO 2010 ennätysten vuosi Tietokirjailija, päätoimittaja emeritus Risto Uimonen aloitti neuvoston puheenjohtajana Pekka Hyvärisen erottua joulukuussa Tammikuussa neuvosto teki päätöksiä päätoimittaja Matti Saaren (1. varapuheenjohtaja) ja oikeustoimittaja Susanna Reinbothin (2. varapuheenjohtaja) johdolla. Neuvoston yleisöjäsen Pekka Iivanainen oli eronnut tehtävästään joulukuussa, ja hänen varajäsenensä Merja Ahtiainen valittiin varsinaiseksi jäseneksi. Ahtiaisen varajäseneksi valittiin kauppat. kand. Aku-Ville Lehtimäki. Vuoden päättyessä kolmivuotiskautensa neuvostossa lopettivat seitsemän edustajaa ja heidän henkilökohtaiset varajäsenensä: Marja Ahtiainen (varajäsen Aku-Ville Lehtimäki), Sari Autio (Arto Henriksson), Jussi Eronen (Risto Pohjanpalo), Juha Kulmanen (Armi Kyynäräinen), Janne Laukkanen (Tuovi Orpana), Susanna Reinboth (Sisko Ojajärvi) ja Matti Saari (Maija Toppila). Kolmea yleisöedustajaa ja heidän varajäseniään päätettiin hakea aikaisempaa julkisemmin, ja neuvoston nettisivujen lisäksi hakemus julkaistiin myös useissa lehdissä. Neuvoston toimistoon tuli 750 hakemusta, mikä ylitti kaikki odotukset. Puheenjohtaja ja sihteerit valitsivat hakijoista 16, jotka haastateltiin neuvoston toimistolla. Uuden perussopimuksen hengessä etusija annettiin eettiseen sääntelyyn jo perehtyneille hakijoille, ja lisäksi painotettiin valintojen maantieteellistä sekä ikään ja sukupuoleen perustuvaa tasapuolisuutta. Myös neuvoston taustayhteisöt noudattivat jäsenten hakemisessa läpinäkyvyyden periaatetta, ja paikat laitettiin yhteisöjen sisällä avoimeen hakuun. Neuvoston vuonna 2011 muodostavat seuraavat henkilöt (vihreällä uudet jäsenet, sinisellä aikaisemmin kautensa aloittaneet, Y= yleisön edustaja, M = median edustaja) varsinainen jäsen Eversti Jukka Ahlberg, Seinäjoki (Y) Lääkäri Ulla Ahlmén-Laiho, Raisio (Y) Toimituspäällikkö Ollijuhani Auvinen, MTV3/Huomenta Suomi, Järvenpää (M) Uutispäällikkö Timo Huovinen, YLE Uutiset, Helsinki (M) Toimittaja Juha Keskinen, Iltalehti, Helsinki (M) Toimittaja Tuomo Lappalainen, Suomen Kuvalehti, Espoo (M) Free-toimittaja Salla Nazarenko, Maarianhamina (M) varajäsen Luova johtaja Jani Halme, Parikkala/Helsinki Vanhempi rikoskonstaapeli Johanna Korhonen, Joensuu Politiikan toimittaja Pasi Tuohimaa, Nelonen, Helsinki Maakuntaradion päällikkö Hannele Haanpää-Holappa, YLE Keskipohjanmaa, Kokkola Toimituspäällikkö Veikko Valtonen, Turun Sanomat, Rusko Toimittaja Seija Lappalainen, Lapin Kansa, Rovaniemi Päätoimittaja Hannu Helineva, Vartti Kouvola, Iitti 2
3 Yliopiston lehtori Riitta Ollila, Jyväskylä (Y) Varapäätoimittaja Inkeri Pasanen, Keskisuomalainen, Tikkakoski (M) Sisältöjohtaja Riitta Pollari, Sanoma Magazines, Helsinki (M) Yrittäjä Titta Sinisalo, Helsinki (Y) Professori Liisa Nieminen, Vantaa Päätoimittaja Kalle Heiskanen, Pohjalainen, Vaasa Päätoimittaja Anna-Liisa Hämäläinen, Koti&Keittiö, Helsinki Aatehistoriantutkija Anssi Halmesvirta, Jyväskylä Puheenjohtaja Risto Uimonen, Espoo Uudessa neuvostossa on kuusi naista ja kuusi miestä (varajäseninä 5 naista ja 6 miestä). Ikähaarukka on vuotta. Maantieteelliset ääripäät ovat Rovaniemi ja Maarianhamina. langettavien osuus nousi edelleen Neuvosto kokoontui yhdeksän kertaa. Vuoden kanteluiden saldo oli 244, mikä on kaikkien aikojen ennätys. Päätöksiä tehtiin yhteensä 76, niistä 14 puheenjohtajan itsenäisesti antamina vapauttavina ratkaisuina. Kantelija haki neuvostolta muutosta puheenjohtajan päätökseen neljässä tapauksessa, mutta neuvosto ei ottanut hakemuksia käsittelyyn. Kanteluiden käsittelyyn ottamisen rima oli korkeammalla kuin koskaan. Noin kaksi kolmasosaa kanteluista karsittiin muun muassa kolmen kuukauden määräajan ylittymisen tai asianosaissuostumuksen puutteen takia. Lisäksi puheenjohtaja karsi kanteluita, jotka olisivat itsestään selvästi johtaneet vapauttaviin ratkaisuihin neuvostossa. Näin perussopimuksessa puheenjohtajalle räätälöity itsenäinen rooli korostui jo kanteluiden käsittelyynoton harkintavaiheessa. Kantelija sai kuitenkin aina perustellun vastauksen kantelun karsimisen syistä. Neuvoston työtä kohdennettiin toimiston valmistelun pohjalta periaatteellisesti merkittäviin kanteluihin tai tapauksiin, joissa oli syytä epäillä hyvän journalistisen tavan rikkomista. Langettavien päätösten osuus jatkoi nousuaan jo viidettä vuotta peräkkäin. Yhteensä 28 neuvoston päätöstä eli 37 prosenttia oli langettavia. Kasvua selittivät osaltaan yleisön valpastuminen sekä toimitusten kiristynyt työtahti ja työvoimaresurssien leikkaukset. Toimitukset palvelevat yleisöä ympäri vuorokauden seitsemänä päivänä viikossa. Uutta oli se, että jotkut päätoimittajat viittasivat vastauksissaan resurssipulaan erityisesti verkkokeskustelujen valvonnassa. Sihteerit esikarsivat 16 kantelua. Ne kohdistuivat mainoksiin tai julkaisuihin, jotka eivät kuulu neuvoston taustayhteisöihin tai perussopimuksen allekirjoittajiin. Neuvostolla ei ole asiassa minkäänlaista toimivaltaa. Mahdollisuuksien mukaan kantelijoille annettiin toisen tahon, esimerkiksi Mainonnan eettisen neuvoston tai Viestintäviraston, yhteystiedot. 3
4 kpl % kanteluiden määrä Langettavien päätösten osuus neuvoston tekemistä päätöksistä kpl neuvoston vapauttavat ja langettavat päätökset yhteensä sekä langettavat päätökset päätökset langettavat päätökset
5 facebookissa kannustettiin kantelemaan Sanoma- ja paikallislehtiin kohdistuneista kanteluista tehtiin 55 ratkaisua (joista langettavia 22) ja aikakauslehdistä 4 (3) ratkaisua. Verkkolehti Uudesta Suomesta ja ilmaisjakelulehdistä tehtiin kummastakin 1 vapauttava päätös. Yleisradion ohjelmista tehtiin 7 (1), kaupallisista televisioista 4 (1) ja kaupallisista radioista 3 (1) päätöstä. Käsittelyyn otettujen kanteluiden perusteista tavallisimpia olivat virheen korjaamatta jättäminen ja epäilyt ihmisarvon loukkaamisesta esimerkiksi rodun, kansallisuuden, kieliryhmän tai sukupuolisen suuntautumisen pohjalta. Lisäksi ratkaistiin kanteluita, joissa kiinnitettiin huomiota loukkaaviin ja leimaaviin sanamuotoihin. Myös piilomainontaa ja yksityisyyden suojan loukkaamista käytettiin usein käsiteltyjen kanteluiden perusteina. Iltalehdessä tammikuussa julkaistu kolumni edesmenneestä kansanedustajasta Tony Halmeesta aiheutti vilkasta keskustelua sosiaalisessa mediassa ja kanteluvyöryn neuvostoon. Esimerkiksi Facebookissa jaettiin linkkiä neuvoston kantelulomakkeeseen. Kaikkiaan kolumnista tuli 108 kantelua. Neuvosto käsitteli asiaa maaliskuussa Halmeen äidin kantelun pohjalta, joten muita Halme-kanteluita ei tilastoitu 2010 kanteluiden kokonaismäärään. Äänin 10-1 annettu langettava päätös vainajan ja hänen omaistensa hienotunteista ja ihmisarvoista kohtelua koskevassa asiassa herätti paljon huomiota ja keskustelua. Toukokuussa neuvosto hyväksyi Journalistin ohjeita täydentävän periaatelausuman lainaamisesta eli toisen työn käyttämisestä. Sitä tarvittiin korjaamaan erityisesti verkkosivuille levinnyttä huonoa toimituskulttuuria, jossa kilpailijat kopioivat toistensa uutisia ja juttuja omille sivuilleen ilman asianmukaisia lähdeviittauksia. Periaatelausumassa korostetaan, että mitä enemmän juttu perustuu toisen työlle, sitä näkyvämmin lähde on syytä tuoda esiin, myös alkuperäislähteen verkkosivuille linkittämällä. Neuvoston lainaustyöryhmään kuuluivat Juha Kulmanen, Susanna Reinboth ja Matti Saari. Sihteerinä toimi Nina Porra. Periaatelausumaa työstettiin työryhmän esityksen pohjalta. Kehitystyöhön osallistui myös joukko päätoimittajia. puheenjohtaja jalkautui kentälle Puheenjohtaja Uimonen käynnisti maaliskuussa vuoden loppuun saakka jatkuneiden toimitus- ja journalistiyhdistysvierailujen sarjan eri puolilla Suomea. Hän kartoitti toimittajien näkemyksiä neuvoston työstä ja Journalistin ohjeiden sekä neuvoston perussopimuksen uudistamistarpeista. Uudistaminen koettiin tärkeäksi neuvoston uskottavuuden parantamiseksi edellisen puheenjohtajan eroon ja neuvostoon liittyneen laajan negatiivisen julkisuuden takia. Uimonen antoi myös lukuisia haastatteluja ja esiintyi journalistista etiikkaa käsittelevissä tilaisuuksissa. Sihteerit osallistuivat esimerkiksi journalistiyhdistysten ja oppilaitoksien järjestämiin koulutus- ja keskustelutilaisuuksiin. Nina Porra osallistui viestintäministerin asettaman Mediafoorumin kokouksiin. Pohjoismaisten neuvostojen kokous järjestettiin kesäkuussa Kööpenhaminassa, jossa keskusteltiin erityisesti julkisuuden henkilöiden yksityisyyden suojan rajoista sekä sosiaalisen median ja itsesääntelyn suhteesta. Alliance of Independent Press Councils of Europe järjestön kokous pidettiin marraskuussa Amsterdamissa. Siellä asialistalla olivat esimerkiksi nettikeskustelut, itsesääntelyn rooli kehittyvissä demokratioissa ja vertailu media-asiamiesjärjestelmän ja neuvostojen välillä. Risto Uimonen ja Nina Porra osallistuivat molempiin kansainvälisiin kokouksiin. 5
6 jsn:n kannatusyhdistyksen kertomus vuoden 2010 toiminnasta uudistukset veivät rahaa Julkisen sanan neuvoston toiminta rahoitettiin jäsenyhteisöjen maksamin vuosimaksuin ja valtionavulla. Myös yksittäisten tiedotusvälineiden liittymis- ja vuosimaksut toivat tuloja euroa, mikä on euroa enemmän kuin edellisvuonna. Oikeusministeriö myönsi neuvoston toiminnan tukemiseen valtion vuoden 2010 tulo- ja menoarviosta euroa. Summa on ollut sama vuodesta 2008 lähtien. Jäsenyhteisöt maksoivat kertomusvuonna euroa ( euroa vuonna 2009). Valtion osuus yhdistyksen tuloista ( euroa) oli noin 32 prosenttia eli sama kuin edellisvuonna (36 prosenttia vuonna 2008 ja 44 prosenttia vuonna 2007). Valtion osuuden huomattava pieneneminen 2008 johtui siitä, että yhdistyksen kokonaismenot kasvoivat runsaasti, kun puheenjohtajan profiilia terävöitettiin, mutta valtion osuus ei tällöin kasvanut. Vuoden 2009 talousarvio tehtiin taseen vahvistamiseksi euroa ylijäämäiseksi. Tilinpäätös vuodelta 2009 osoitti noin euron ylijäämää, ja taseen ylijäämäkohta kasvoi euroon. Vuoden 2010 budjetin kulujen loppusumma oli sama kuin 2009 budjetissa, mikä osoittautui liian kunnianhimoiseksi tavoitteeksi. Tilikauden 2010 alijäämäksi tuli euroa. Suurin yksittäinen ylitys budjettiin oli henkilöstökulut, joka oli euroa arvioitua suurempi. Viime vuoden budjettia laadittaessa ei ollut tietoa puheenjohtajan vaihdoksesta, jolla ylityksestä noin euroa selittyy. Toinen suuri ylitys (noin euroa) oli tiedotuskuluissa, joka johtui lähinnä wwwsivujen uusimisesta. Asia oli ennakoivasti esillä jo 2010 yhdistyksen kevätkokouksessa, joka suhtautui ylitykseen myönteisesti. JSN.fi on nyt monipuolinen ja joustava julkaisukanava, joka tarjoaa mahdollisuudet terävöittää neuvoston profiilia entisestään. Samalla se on neuvoston työkalu. Kaikki kokousmateriaali jaetaan ainoastaan suljetussa extranet -verkossa, johon neuvoston jäsenillä on salasana. Materiaalikulut ylittivät budjetin noin eurolla. Ylitys johtui väsähtäneen kannettavan tietokoneen vaihdosta ja koko toimiston ohjelmistojen päivityksestä samassa yhteydessä. Ylitysten kokonaisvaikutus oli noin euroa. Koska tilinpäätöksen alijäämä oli noin euroa, on joissakin kohdin budjettia kulutettu rahaa arvioitua vähemmän. Suurin säästö tuli neuvoston kuluissa, euroa. Muutoin säästösummat kertyivät pieninä puroina sieltä täältä. ohjeet uusiksi, samoin perussopimus Kannatusyhdistys reagoi 2009 Jokelan koulusurmien tutkijalautakunnan raporttiin kartoittamalla tarpeet ja miettimällä mahdollisuuksia uusia Journalistin ohjeita. Alaikäisten haastateltavien kohtelun lisäksi myös toisen työn käyttämistä koskevaa kohtaa päätettiin pohtia. Työ oli tarkoitus saada valmiiksi jo vuoden 2010 keväällä, mutta taustayhteisöjen kesken sovittiin, että pöydälle nostetaan Journalistin ohjeet kokonaisuudessaan. Yhdistys asetti työryhmän Journalistin ohjeiden uudistamista varten. Työryhmän puheenjohtajana oli Risto Uimonen ja jäseninä Matti Saari, Susanna Reinboth, Riitta Pihlajamäki ja Arto Nieminen. Työryhmän sihteerinä oli Ilkka Vänttinen. Ryhmän raportin perusteella hallitus teki esityksensä yhdistyksen kokoukselle, joka joulukuussa hyväksyi toimitustyön läpinäkyvyyttä ja avoimuutta painottavat Journalistin ohjeet. Ne tulivat voimaan vuoden 2011 alussa. Muutoksia tuli muun muassa lähteen käyttöön, 6
7 haastateltavan oikeuksiin ja onnettomuuden uhrien hienotunteiseen kohteluun tietoja hankittaessa. Toisen työn käyttäminen eli lainaaminen irrotettiin ohjeuudistuksesta. Yhdistys pyysi Julkisen sanan neuvostoa antamaan asiasta periaatelausuman. Neuvosto päätti lainauslausumasta toukokuussa. Perussopimusta uusittiin siten, että yleisön edustajien lukumäärä neuvostossa kasvoi kolmesta neljään. Heistä kahdelle muotoiltiin terävämpi profiili eli heillä tulisi mahdollisuuksien mukaan olla erityistä perehtymistä sananvapausasioihin tai eettisiin kysymyksiin. Neuvostoon kuuluu nyt mediataustainen puheenjohtaja, seitsemän media-alan edustajaa ja neljä yleisön edustajaa. Langettavan päätöksen julkaisemista uudistettiin. Nyt langettava on julkaistava aina verkossa, jos tiedotusvälineellä on toimitukselliset nettisivut. Paperilehden ei tarvitse enää julkaista langettavaa päätöstä kokonaisuudessaan, jos se tekee päätöksestä uutisen. Myös puheenjohtajan karsintapäätöksistä tehtävien uudelleenkäsittelypyyntöjen käsittelyä muutettiin perusteellisemmaksi. mainoskampanja neuvostosta Puheenjohtaja Risto Uimonen käynnisti kesän alussa ilmoituskampanjaprojektin, jonka avulla haluttiin tukea neuvoston uudistumista ja tehdä sen työtä tunnetuksi yleisön keskuudessa. Ilmoituskampanjaa suunnitelleeseen työryhmään kuuluivat Uimosen ja Ilkka Vänttisen lisäksi puheenjohtaja Anna-Liisa Hämäläinen Aikakauslehtien päätoimittajayhdistyksestä, johtaja Saara Itävuo Aikakausmediasta sekä johtajat Sirpa Kirjonen ja Pasi Kivioja Sanomalehtien Liitosta. Kampanjan rahoituksesta vastasivat Aikakausmedia, Journalistiliitto ja Sanomalehtien Liitto. Mainoskampanjan toteutus tilattiin mainostoimisto Dynamosta, ja kampanja-ajaksi sovittiin alkuvuosi Neuvoston profiilia kirkastettiin myös uusilla, yleisöä aikaisempaa monipuolisemmin palvelevilla nettisivuilla, jotka julkaistiin joulukuussa. Sivujen graafisesta ilmeestä vastasivat suunnittelutoimisto Z-Factory ja sivuston ylläpitäjä ja tekninen toteuttaja Loyalistic Oy. verkkokeskustelusta kova pähkinä Haitin maanjäristyksestä helmikuussa käydystä verkkokeskustelusta tullutta kantelua käsiteltäessä JSN törmäsi uuteen tilanteeseen, jossa Iltalehti kieltäytyi vastaamasta sen keskustelupalstoista tehtyyn kanteluun. Lehden kannan mukaan ennakkoon moderoimattomat yleisön puheenvuorot tiedotusvälineiden verkkopalveluissa eivät kuulu JSN:n toimivaltaan. Kantelu jätettiin neuvostossa pöydälle. Puheenjohtaja Risto Uimonen kutsui koolle alan sisäistä keskustelua varten verkkokeskusteluseminaarin. Syyskuussa MTV3:n auditorioon saapui noin kahdeksankymmentä päätoimittajaa, johtavaa toimittajaa ja alan muuta keskeistä vaikuttajaa. Viesti oli selvä: JSN:n haluttiin käsittelevän myös ennakkoon moderoimattomia keskustelupalstoja. Seminaarin tulosten perusteella puheenjohtaja Risto Uimonen päätti, että Haitin maanjäristyskantelu käsitellään neuvostossa ja Iltalehdeltä pyydetään uusi vastaus. Samalla kannatusyhdistys nimesi työryhmän, jonka tehtäväksi tuli laatia erilliset ohjeet verkkokeskusteluja varten. Sen puheenjohtajaksi ja sihteeriksi valittiin Ilkka Vänttinen ja jäseniksi Juha Rekola Journalistiliitosta, Kari Haakana Yleisradiosta ja Kaisa Hakkarainen Helsingin Sanomista. Myöhemmin ryhmää täydennettiin valitsemalla Pirjo Väyrynen Suomi24:stä ja Mikko Heino sekä Tomi Takamaa Iltalehdestä. 7
8 Yksimielisen työryhmän alustava ohjeluonnos tyrmättiin jo informointivaiheessa, minkä vuoksi ryhmä totesi, että työtä ei kannata jatkaa. Keskeisiksi ongelmiksi nousivat ennakkoon moderoitujen ja moderoimattomien keskustelupalstojen tasa-arvoinen kohtelu ja keskusteluohjeiden muotoutuminen löysemmäksi kuin laki. Yhdistyksen kokous velvoitti syksyllä kuitenkin hallituksen jatkamaan verkkokeskusteluohjeiden valmistelua. Sitä varten yhdistys päätti palkata OTM Johanna Töyrylän projektiluonteiseen työhön valmistelemaan JSN:n puheenjohtajan Risto Uimosen johdolla verkkokeskusteluohjetta. Tavoitteeksi asetettiin kevätkokous pihlajamäestä puheenjohtaja Kannatusyhdistyksen hallituksen puheenjohtajaksi vuodelle 2010 valittiin vuoden 2009 syyskokouksessa TV1:n kanavajohtaja Riitta Pihlajamäki Yleisradiosta. Hallitus valitsi varapuheenjohtajaksi Suomen Journalistiliiton puheenjohtajan Arto Niemisen. Hallituksen jäsenenä toimi johtaja Pasi Kivioja Sanomalehtien liitosta. Yhdistyksen sihteerinä toimi Ilkka Vänttinen. Hallituksen kokouksiin osallistuivat myös JSN:n puheenjohtaja Risto Uimonen ja neuvoston sihteeri Nina Porra. Yhdistyksen tilintarkastajana toimi Tilintarkastusrengas Oy, josta tilejä oli tarkastamassa toimitusjohtaja Tom Turja. Toisena varsinaisena tilintarkastajana toimi talouspäällikkö Marjut Mikkonen ja hänen henkilökohtaisena varamiehenään toimitusjohtaja Jukka Virta. Heidät valittiin syyskokouksessa 2010 jatkamaan tehtävissään. Yhdistyksen palkkahallintoa ja kirjanpitoa sekä soveltuvien osin myös talousarviota hoiti Kulttuuritilit Oy, josta nimettynä henkilönä oli Maria Vuorenmaa. Www-sivujen uudistuksesta ja teknisestä ylläpidosta vastanneen VBS-Net Oy:n nimi vaihtui vuoden aikana Loyalistic Oy:ksi, mutta se ei vaikuttanut käytännön toimintaan. Sivujen hallinnoinnista ja sisältömuutoksista vastaa neuvoston sihteeri Nina Porra. muutoksia taustayhteisöissä Kaupunkilehtien liiton lakattua vuoden 2009 lopussa, se irtisanoutui myös JSN:n kannatusyhdistyksestä eikä ollut mukana yhdistyksen toiminnassa enää vuonna Koska lähes kaikki Kaupunkilehtien liiton jäsenlehdet liittyivät Sanomalehtien Liittoon, sen maksuosuudesta valtaosa siirrettiin SL:n rasitukseksi. Suomen Televisioiden Liitto irtisanoutui yhdistyksen jäsenyydestä vuoden 2010 lopussa. Sen jäsenet MTV Oy, Sanoma Entertainment ja SuomiTV hyväksyttiin suoraan JSN:n kannatusyhdistyksen jäseniksi. Tv-yhtiöt sopivat, että MTV Oy maksaa 9 prosentin, Sanoma 7 prosentin ja SuomiTV 2 prosentin maksuosuuden JSN:n budjetista. Yhtiöt sopivat myös siitä, että maksuosuudet ovat vuonna 2012 yhden vuoden ylimenokauden jälkeen PAM-lehti, Voima (Voima.fi), Kirkko & kaupunki ja ESSE hyväksyttiin uusiksi kannatusyhdistyksen ulkopuolisiksi perussopimuksen allekirjoittajiksi. 8
9 kannatusyhdistyksen jäsenliitot Aikakauslehtien Liitto Sanomalehtien Liitto Paikallislehtien Liitto Suomen Journalistiliitto Radio- ja televisiotoimittajien liitto Suomen Televisioiden Liitto ( saakka) Radiomedia Yleisradio Oy jäsenliittojen edustajat yhdistyksessä AL johtaja Mikko Hoikka Saara Itävuo (varalla) SL johtaja Pasi Kivioja Kristiina Markkula (varalla) STL päätoimittaja Merja Ylä-Anttila Petra Wickström-Van Eemeren (varalla) RTTL toimittaja Jari Niemelä Raino Hurme (varalla) Radiomedia toimitusjohtaja Stefan Möller YLE kanavapäällikkö Riitta Pihlajamäki PL päätoimittaja Arto Henriksson Juha Haapakoski (varalla) SJ puheenjohtaja Arto Nieminen perussopimuksen muut allekirjoittajat Kirkkonummen Sanomat Kuluttaja Sompio Verkkolehti Uusi Suomi PAM-lehti Kirkko & kaupunki Voima ESSE (Espoon seurakuntasanomat) 9
Julkisen sanan neuvosto 2011. vuosikertomus
Julkisen sanan neuvosto 2011 vuosikertomus Puheenjohtajan katsaus Luottamus palautunut, uudet ongelmat siintävät JULKISEN SANAN NEUVOSTO ajautui kriisiin joulukuussa 2009 pääministeri Matti Vanhasta koskeneen